hvordan opbygger jeg den bedste interne linkstruktur?
det kommer meget an på hvor stort dit website er. hvis du kun har en lille håndfuld sider, er det let at linke til dem alle fra alle sider. men har du mange hundrede, tusinder eller millioner af sider på dit website, så bliver det straks lidt mere kompliceret.
det som er afgørende vigtigt, i forhold til seo, det er, at søgemaskinerne kan klikke sig frem til alle siderne på dit website via almindelige links. der bør ikke være sider, som man kun kan komme frem til ved at kende url’en, ved at indtaste noget i en formular (hvilket søgemaskinerne ikke gør!) eller på andre kryptiske måder. man skal kunne klikke sig frem til det hele.
den næste udfordring er at sikre, at der fra enhver side på dit website ikke er alt for langt til en hvilken som helst anden side. nogle brugervenlighedseksperter siger, at der helst ikke skal være mere end 3 klik til noget som helst på dit website. det er måske lidt optimistisk for et meget stort website, men kan du komme tæt på er det godt for både brugere og søgemaskiner.
der hvor udfordringen typisk er størst, er på websites med meget dybe kategorier af sider og med mange sider i hver. med en sådan struktur risikerer man meget let, at det kræver virkelig mange kliks, at komme frem til de dybeste sider.
der er tre gode teknikker, som kan være med til at afhjælpe dette:

brug bread-crumb (brødkrumme) navigering
en bread-crumb-navigering er en navigerings-sti, der viser hvor i den hierarkiske struktur den enkelte side befinder sig, med links op til de overliggende niveauer. du kender dem sikkert godt – nedenfor kan du se et eksempel fra webshoppen hjem.dk:


emne-tagging af siderne
det kan anbefales at etablere en funktion, hvis den ikke allerede findes i dit publiceringssystem, hvor du frit kan angive en eller flere relevante emner til hver side eller produkt på dit website. på hver side kan du så lave en liste over de 10 eller 20 relaterede sider eller produkter baseret på disse emne-tags. på den måde skabes nogle tværgående links, som er med til at reducere det antal klik det kræver at komme rundt.
html-sitemaps
på større websites eller websites med mange og dybe kategoristrukturer vil jeg stærkt anbefale, at du bruger helt almindelige, gammeldags html-sitemaps.